
Nr.BJCAL-26-7-nos
Bērnu un jauniešu vizuāli plastiskās mākslas darbu
izstāde – konkurss “Latviešu karavīra tēls”
I. Vispārīgie jautājumi
1. Šis nolikums nosaka kārtību, kādā norisinās Bērnu un jauniešu vizuāli plastiskās mākslas darbu izstāde – konkurss “Latviešu karavīra tēls” (turpmāk –Konkurss). Konkursa tēma “ “Latviešu karavīra tēls senāk, šodien un nākotnē”.
2. Konkursa mērķi ir:
2.1. veicināt bērnu un jauniešu patriotisko apziņu, radošumu un izpratni par latviešu karavīra nozīmi dažādos vēstures posmos;
2.2. pilnveidot piederības izjūtu savai valstij, svinot Latvijas Republikas proklamēšanas dienu, satiekoties kopīgā izstādē dažādiem Rīgas pilsētas vizuāli plastiskās mākslas pulciņu audzēkņu darbiem.
3. Konkursa uzdevumi ir: 

3.1. rosināt bērnus un jauniešus interpretēt latviešu karavīra tēlu personiski un laikmetīgi, sasaistot vēsturisko pieredzi, mūsdienu skatījumu un nākotnes redzējumu;
3.2. sekmēt izpratni par patriotisma, drosmes un pienākuma nozīmi, atspoguļojot šīs vērtības vizuāli plastiskās mākslas darbos;
3.3. veicināt bērnu un jauniešu radošo fantāziju un dažādu vizuāli plastiskās mākslas tehniku un izteiksmes līdzekļu radošu izmantošanu konkursa darbos;

3.4. iekārtot Konkursa dalībnieku darbu izstādi Rīgas Bērnu un jauniešu centrā “Altona”;
3.5. izvērtēt konkursa dalībnieku radošo sniegumu.
4. Konkursu rīko Rīgas Bērnu un jauniešu centrs “Altona” (turpmāk – Iestāde) sadarbībā ar Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
5. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.

6. Atbildīgā persona par Konkursa norisi Rīgas Bērnu un jauniešu centra   “Altona” metodiķe Ieva Medne, imedne4@edu.riga.lv., 26393294.
II. Konkursa norises vieta un laiks

7. Konkurss notiek no 2026.gada 6. – 26.novembrim.
8. Konkurss notiek Rīgas Bērnu un jauniešu centrā “Altona”, Altonavas ielā 6, Rīgā.
9. Konkursa  nolikums tiek publicēts Rīgas Interešu izglītības metodiskā centra tīmekļvietnē www.intereses.lv un Iestādes  tīmekļvietnē www.altona.riga.lv .
III. Konkursa dalībnieki, pieteikumu iesniegšana un dalības nosacījumi
10. Konkursā piedalās bērni un jaunieši no 5 līdz 25 gadu vecumam no interešu izglītības iestādēm, vispārizglītojošām skolām un privātām izglītības iestādēm (turpmāk – Dalībnieki).
Dalībnieku grupas:

1. grupa (5-7 gadi);

2. grupa (8-10 gadi);

3. grupa (11-13 gadi);

4. grupa (14-16 gadi);

5. grupa (17-25 gadi);

6. speciālo izglītības iestāžu audzēkņu grupa,
7. grupa: kolektīvie darbi (darbam ir ne vairāk kā 5 autori).
11. Pieteikumu anketas pedagogi aizpilda tīmekļvietnē https://ej.uz/pieteikums_karavirs  līdz 2026. gada 2. novembrim.
12. Konkursa darbi jāiesniedz 2026. gada 2. un 3. novembrī no plkst. 10.00 līdz plkst. 19.00 Rīgas Bērnu un jauniešu centrā “Altona”, Altonavas ielā 6, Rīgā. 
13. Konkursa dalības nosacījumi:
13.1. Pirms darba izgatavošanas dalībnieki pēta pieejamos informācijas avotus – latviešu folkloru, vēsturiskus attēlus, muzeju materiālus, kā arī  informācijas avotus par Latvijas karavīriem un Nacionālajiem bruņotajiem spēkiem šodien. Vai radoši interpretē karavīra lomu nākotnē, domājot par tehnoloģiju attīstību, vides ilgtspēju, starptautisko sadarbību, drošību un miera uzturēšanu, saglabājot patriotiskās vērtības.
13.2. Konkursa darbos atspoguļo latviešu karavīra tēlu senāk, mūsdienās un/vai nākotnē, akcentējot patriotisma, drosmes, atbildības un piederības Latvijas valstij idejas.
13.3. Izmantojot izvēlēto vizuāli plastiskās mākslas tehniku, izgatavo telpisku darbu no dažādiem materiāliem (piem.: dabas materiāli, koks, māls, papīrs, pērlītes, tekstilmateriāli, otrreiz pārstrādājamie materiāli u.c.).
13.4. Konkursa darbiem jābūt oriģināliem un paša autora veidotiem, radoši izmantojot iedvesmas avotus, bet nekopējot citu autoru darbus.

13.5. Darba saturam un vizuālajam risinājumam jābūt vecumam atbilstošam, cieņpilnam un ētiskam, skaidri atklājot autora ieceri un konkursa tematiku.

13.6. Katrs dalībnieks izstādē var piedalīties ar vienu darbu.
13.7. Pedagogs var izstādei pieteikt ne vairāk kā 5 darbus.
13.8. Izstādē tiks eksponēti un Konkursā vērtēti tikai vizuāli plastiskās mākslas darbi. Vizuālās mākslas darbi netiks pieņemti.
13.9. Darbu noformēšana. Darbi var būt novietojami uz podestiem vai eksponējami vertikāli. Darba izmēri nav ierobežoti. Izgatavošanas tehnikai jābūt izvēlētai tā, lai darbs saglabātu dekorativitāti visu izstādes laiku.

13.10. Ja darbus paredzēts eksponēt vertikāli, tad jānodrošina iespēja darbu iekarināt: āķīši, cilpiņas, caurumiņi utt.

13.11. Pie darba redzamā vietā jābūt piestiprinātai datorrakstā noformētai vizītkartei ar Dalībnieka vārdu, uzvārdu, vecumu, grupas nr., iestādes nosaukumu, pedagoga vārdu, uzvārdu pēc šāda parauga:

DARBA NOSAUKUMS

Dalībnieka Vārds, Uzvārds

Grupa: 

Iestādes nosaukums

Pedagoga Vārds, Uzvārds

IV. Vērtēšanas noteikumi
14. Konkursa Dalībnieku sniegumu saskaņā ar nolikuma 10.punktā noteiktajām grupām vērtē Iestādes izveidota un apstiprināta vērtēšanas komisija.
15. Konkursa darbi tiek vērtēti 5 punktu sistēmā:

15.1. atbilstība nolikuma nosacījumiem un tēmai, ideja, un oriģinalitāte no 0 līdz 5 punktiem;
15.2. mākslinieciskais risinājums no 0 līdz 5 punktiem;
15.3. darba izpildījuma kvalitāte no 0 līdz 5 punktiem.
16. Vērtēšanas komisijai ir tiesības lemt par vietu nepiešķiršanu vai vairāku piešķiršanu, kādā no grupām. 

17. Vērtēšanas komisijas lēmums ir galīgs un neapstrīdams.
V. Konkursa laureātu apbalvošana/rezultātu paziņošana
18. Izstādes darbu un konkursa laureātu apbalvojumu saņemšana 27. novembrī no plkst. 12.00 -17.00 RBJC “Altona” Altonavas ielā 6, Rīgā.
Par laikā neizņemtajiem Konkursa darbiem organizatori neatbild.
19. Informācija par Konkursa rezultātiem līdz 2026.gada 26.novembrim tiek publicēta Iestādes tīmekļvietnē www.altona.riga.lv un Rīgas Interešu izglītības metodiskā centra tīmekļvietnē www.intereses.lv.
VI. Dalībnieka personas datu aizsardzība attiecībā uz personas datu apstrādi
20. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
21. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
22. Nolikumā noteikto mērķu sasniegšanai un Konkursa publicitātes nodrošināšanai, tiks veikta iesniegto darbu un noslēguma pasākuma fotografēšana, iegūtās fotogrāfijas tiks izvietotas  Iestādes sociālā tīkla Facebook kontā un tīmekļvietnēs www.altona.riga.lv un www.intereses.lv.
23. Organizatori neuzņemas atbildību par trešo personu foto un/vai video uzņemšanu un to izmantošanu.

24. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi pbjcaltona@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).

25. Nepilngadīgā Dalībnieka fotografēšana, kā arī Dalībnieka personas datu publiskošana Rīgas Interešu izglītības metodiskā centra tīmekļvietnē un Iestādes  tīmekļvietnē tiks veikta ar Dalībnieka likumiskā pārstāvja piekrišanu (pielikums).

26. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

